I tidligere tider var Simensbråten nærmest å regne for et hytteområde på landet. Idag er det stort sett villabebyggelse med enkelte innslag av småblokker. Det gikk trikk på Simensbråtenlinja, en sidebane av Ekebergbanen fra Jomfrubråten frem til Simensbråten holdeplass til 28. oktober 1967. Simensbråten er forøvrig navn på bussholdeplassen like øst for Ekeberg skole.